സമയവും ഡേറ്റും എഴുതിവെച്ചോ കെ ടി ജലീല് എംഎല്എക്ക് വധ ഭീഷണി മലപ്പുറം: തവനൂര് മണ്ഡലം എംഎല്എയും മുന്മന്ത്രിയുമായ കെടി ജലീലിന് വധഭീഷണി. വാട്ട്സ്ആപ്പ് സന്ദേശമായാണ് വധഭീഷണി എത്തിയത്. ഹംസ എന്നയാളുടെ പേരിലാണ് വാട്ടസ്ആപ്പില് ഭീഷണി ഓഡിയോ രൂപത്തില് എത്തിയത്. സംഭവത്തില് കെ ടി ജലീല് ഡിജിപിക്ക് പരാതി നല്കി. എടാ ജലീലേ നീ ഇരിക്കുന്ന കൊമ്ബാണ് വെട്ടുന്നതെന്ന് ഓര്മ്മവേണം. നല്ലോണം ശ്രദ്ധിച്ചോ. അന്റെ സിപിഎമ്മിന്റെ കൂടെ നിന്നുള്ള ഈ പറച്ചില് നിര്ത്തിവെച്ചോ. വാഹനത്തില് യാത്ര ചെയ്യുന്നവനാണ് ഒന്ന് ബ്രേക്ക് ഒന്ന് ഇതായാല് മതി. നല്ലോണം ഓര്മവെച്ചോ. അന്റെ തറവാട് മാന്തും. നല്ലോണം ഓര്വെച്ചോ. നീ വണ്ടിയില് യാത്ര ചെയ്യുന്നവനും തെണ്ടി നടക്കുന്നവനുമാണ്. നല്ല എണ്ണി ഡേറ്റും സമയവും എഴുതിവെച്ചോ. ആരാണ് പറയുന്നത് എന്ന് അറിയാമോ ഹംസ എന്നാണ് സന്ദേശം. സംഭവത്തില് വിശദമായ അന്വേഷണം ആവശ്യപ്പെട്ട് കെടി ജലീല് ഡിജിപിക്ക് പരാതി നല്കി. മുസ്ലിം ലീഗ് നേതാവ് പി കെ കുഞ്ഞാലിക്കുട്ടിക്കെതിരെ കഴിഞ്ഞ ദിവസം കെ ടി ജലീല് നടത്തിയ വെളിപ്പെടുത്തലിന് പിന്നാലെ സൈബര് ഇടങ്ങളില് അദ്ദേഹത്തിനെതിരെ വിവിധ കോണുകളില് നിന്ന് ആക്രമങ്ങള് നടക്കുന്നുണ്ട്. ഇതിന് പിന്നാലെയാണ് വധഭീഷണിയും എത്തിയത്.